Pernod Ricard Denmark har konstateret, at der er en risiko for, at et farvestof i proppen på Aalborg Jule Akvavit 2010, kan trække ud i indholdet af flasken. - Vi har været i tæt kontakt med vores leverandører og vurderer på baggrund heraf, at stoffet ikke er sundhedsskadeligt, men ud fra et forsigtighedsprincip vælger vi alligevel at trække produktet tilbage, siger Pernod Ricard Danmark i en pressemeddelelse. Forbrugere, der allerede har købt produktet, kan levere varen tilbage til den butik, hvor de har købt den, og få pengene retur, eller smide snapsen ud. Gammel Dansk og Aalborg Jubilæums Akvavit blev sammen med resten af den svenske alkoholkoncern Vin & Sprit i 2008 solgt til verdens næststørste spritfirma, Pernod Ricard.

Referat:
Pernod Ricard Denmark trækker Jule Akvavit 2010 tilbage, da der er risiko for, at et farvestof i proppen kan trække ud i indholdet af flasken.